Šis raksts ir par diplomātu. Par citām jēdziena **Balodis** nozīmēm skatīt nozīmju atdalīšanas lapu.
**Antons Balodis** (1880. gada 15. janvāris — 1942. gada 1. janvāris) bija Latvijas diplomāts, rakstnieks un literatūrkritiķis, Latvijas ārlietu ministrs (1928—1930). Izmantojis pseidonīmu **Antons Krauja**.

Biogrāfija
----------

Antons Balodis ir dzimis 1880. gada 15. janvārī Jērcēnu pagasta "Kraujiņās". 1900. gadā viņš pabeidza Valkas skolotāju semināru, turpmākos piecus gadus strādāja par Vestienas draudzes skolas skolotāju. Par dalību 1905. gada revolūcijā Balodim aizmuguriski piesprieda nāvessodu. 1906. gadā viņš emigrēja uz Šveici, vēlāk pārcēlās uz Franciju. Studēja Cīrihes un Grenobles Universitātēs. 1911. gadā pārcēlās uz Baku, strādāja par franču valodas skolotāju. Vadīja Baku latviešu biedrības bēgļu komiteju. 1920. gadā atgriezās Latvijā.

1920. gada septembrī A. Balodis kļuva par LR Ārlietu ministrijas Baltijas valstu nodaļas vadītāju. No 1924. gada janvāra līdz 1928. gada decembrim viņš bija Latvijas sūtnis Lietuvā. 1928. gada janvārī viņš kļuva par ārlietu ministru Pētera Juraševska vadītajā valdībā. Viņš saglabāja amatu arī Hugo Celmiņa kabinetā, taču 1930. gada februārī tika atbrīvots no amata. Martā viņš kļuva par vēstnieku Somijā. 1933. gada jūlijā tika atbrīvots no amata un gadu vēlāk pensionējās. Līdz 1939. gada janvārim bija ĀM pārziņā.

1941. gada jūnija deportāciju laikā Antonu Balodi apcietināja un izsūtīja uz Krievijas soda nometnēm. Miris 1942. gada 1. janvārī Usoļlagā.

Apbalvojumi
-----------

Apbalvots ar II šķiras Triju Zvaigžņu ordeni, kā arī Dienvidslāvijas, Igaunijas, Lietuvas, Luksemburgas, Norvēģijas, Polijas, Somijas un Zviedrijas ordeņiem.

Atsauces
--------

1. 1 2 3 4  «Antons BALODIS». LR Ārlietu ministrija. Skatīts: 2011.11.19.[novecojusi saite]
2. ↑  «Jērcēnu pagasts». Strenču novada pašvaldība. Arhivēts no oriģināla, laiks: 2016. gada 8. martā. Skatīts: 2011.11.19.
3. ↑  «Jaunie valdības vīri». Valdības Vēstnesis. 1928. gada 30. janvārī. Kopā ar `|accessdate=` jālieto `|url=`

| Politiskie un sabiedriskie amati un pozīcijas |
| --- |
| Priekštecis: **Ludvigs Sēja**  |  **Latvijas sūtnis Lietuvā** 1924—1928 | Pēctecis: **Roberts Liepiņš**  |
| Priekštecis: **Fēlikss Cielēns**  |  **Latvijas ārlietu ministrs** 1928. gada 24. janvāris — 1930. gada 4. decembris | Pēctecis: **Hugo Celmiņš**  |
| Priekštecis: **Oļģerds Grosvalds**  |  **Latvijas sūtnis Somijā** 1930—1933 | Pēctecis: **Vilis Šūmanis**  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * s
* d
* l
Juraševska Ministru kabinets (1928) |
| --- |
|  |
| Ministru prezidents | **Pēteris Juraševskis** |
|  |
| Ministri | 
* ārlietu ministrs **Antons Balodis**
* finanšu ministrs **Roberts Liepiņš**
* iekšlietu ministrs **Eduards Laimiņš**
* izglītības ministrs **Augusts Tentelis**
* kara ministrs **Eduards Kalniņš**
* satiksmes ministrs **Frīdrihs Ozoliņš**
* tautas labklājības ministrs **Vladislavs Rubulis**
* tieslietu ministrs **Edvins Magnuss**
* zemkopības ministrs **Vilis Gulbis**
* zemkopības ministra biedrs **Staņislavs Ivbuls**

 |
|  |
| Zaudējuši amatu | 
* finanšu ministrs **Pēteris Juraševskis**

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* VIAF: 305088747
* LNB: 000146906

 |

 |